FI Euroopan unionin virallinen lehti C 331/8

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu hakemuksen julkaiseminen

(2017/C 331/10)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

YHTENÄINEN ASIAKIRJA

” ” (SKOR THNOT KAMPONG SPEU)

EU-nro: PGI-KH-2156-28.7.2016

SMM ( X ) SAN ( )

1. Nimi (nimet)

” ” (Skor Thnot Kampong Speu)

2. Jäsenvaltio tai kolmas maa

Kambodža

3. Maataloustuotteen tai elintarvikkeen kuvaus

3.1 Tuotelaji

Luokka 1.8 Muut liitteeseen I kuuluvat tuotteet (esim. mausteet)

3.2 Kuvaus 1 kohdassa nimetystä tuotteesta

” ” (Skor Thnot Kampong Speu) on palmyrapalmun (Borassus flabellifer L.) kukinnon nektarista valmistettavaa palmusokeria.

” ” (Skor Thnot Kampong Speu) on voimakasarominen ja väriltään vaaleanruskeaa kuin kurpitsa.

” ” (Skor Thnot Kampong Speu) -sokeria tuotetaan, jalostetaan ja myydään markkinoilla neljänä tyyppinä:

— kidepalmusokerina

— palmusokerimassana

— palmusokeripalana

— palmusokerisiirappina

” ” (Skor Thnot Kampong Speu) -sokerin eri tyyppien yksityiskohtainen kuvaus

Tyyppi Rakenne Pantone-väri Kuvaus Aromi Maku Kemialliset ominaisuudet Kidesokeri — Ei tartu sormeen — Kidekoko < 1,5 mm — Kuiva 712 C tai 713 C Tuotteessa ei saa olla sienen tai palaneen makua. — Hyvin makea — Palmusokerin maku keskivahvasta vahvaan — Hyvin vähäinen hapokkuus ja karvas maku Brix-aste > 95 % pH = 4,5 –6,5 Aw ≤ 0,45 Sokerimassa — Ei tartu tai tarttuu hyvin vähän sormeen — Kidejyvien prosenttiosuus pieni 131 C– 1 205 C — Keskimakeasta hyvin makeaan — Hyvin vähäinen hapokkuus ja karvas maku — Palmunektarin maku keskivahvasta vahvaan Brix-aste = 85 %–95 % pH = 4,5 –6,5 Aw ≤ 0,8 Palasokeri — Kidejyvien prosenttiosuus keskimääräisestä korkeaan — Jauheen prosenttiosuus pieni — Kuiva 160 C–712 C — Keskimakeasta hyvin makeaan — Palmusokerin maku vaihtelee keskivahvasta vahvaan. — Keskivahva hapokkuus ja vähäinen karvas maku Brix-aste = 90 %–95 % pH = 4,5 –6,5 Aw ≤ 0,7 Sokerisiirappi — Tarttuvaa 712 C – 1 815 C Keskivahva nektarin tuoksu — Keskimakea — Keskivahva palmusokerin maku — Vähäinen hapokkuus Brix-aste: 50–70 % pH = 3,5 –6,5 Aw ≤ 0,85

3.3 Rehu (vain eläinperäiset tuotteet) ja raaka-aineet (vain jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

1. Sadonkorjuu Tuottajien on korjattava nektari määritellyllä maantieteellisellä alueella sijaitsevista palmupuista.

2. Palmunektarin keruu Palmunektarin keruu ja jalostaminen toteutetaan 1. päivän joulukuuta ja seuraavan vuoden 31. päivän toukokuuta välisenä aikana erityisellä välineellä, bambusta tehdyllä astialla nimeltä bampong. Tuottajat eivät saa tyhjentää palmupuusta otettua bampong-astiaa muovipulloon tai muuhun astiaan ennen jalostusta. Ennen jalostusta tuottajat suodattavat palmunektarin tiheällä suodattimella, jonka silmäkoko on enintään 15 mikronia.

3. Palmunektarin jalostus (keittäminen) Palmunektarin jalostaminen tapahtuu pannussa liedellä. Pannuun ei saa lisätä muita aineita. Kun haihtuminen on saavuttanut tavoitepisteen, pannu otetaan liedeltä ja tuota alkaa kristalloitua ja vaalentua palmusokeriksi. Palmunektarin jalostukseen käytetään tiettyjä erityisvälineitä, kuten antokeja ja khnoita (puusta tai ruostumattomasta teräksestä valmistettuja perinteisiä välineitä).

4. Palmusokerin varastointi Palmusokerin pakkaamista edeltävään varastointiin käytettyjä materiaaleja ovat: saviruukut (keramiikka) ja elintarvikekäyttöön soveltuvat muovisäiliöt tai muovisäkit. Kidesokeri Sokerimassa Palasokeri Sokerisiirappi Pakkaamista edeltävän väliaikaisen varastoinnin kesto 3 kk 3 kk 3 kk 3 kk Käyttöaika (Parasta ennen) 3 v 1 v 1 v 2 v Palmusokeri on varastoitava seuraavissa olosuhteissa: — Kuivassa — Auringonvalolta suojattuna.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Palmusokerin keruun ja jalostuksen jälkeen viljelijät tai toimijat varastoivat palmusokeria enintään 3 kuukautta ennen sen pakkaamista.

Pakkaamisessa ei saa käyttää materiaaleja, jotka voisivat vaikuttaa sokerin laatuun. Asianmukaiseen pakkaamiseen kuuluu, että

— pakkaamisessa ei saa muodostua kemiallista reaktiota pakkauksen ja tuotteen välille

— pakkauksen on säilytettävä tuote hyvässä kunnossa ja

— pakkauksen on oltava ympäristöystävällinen (materiaalien valmistus, kierrätys ja kuljetus).

” ” (Skor Thnot Kampong Speu) -sokeria kuljetetaan pitkiä matkoja, sen aromi ja laatu voivat muuttua. Lisäksi ” ” (Skor Thnot Kampong Speu) -sokerin pakkaaminen edellyttää tuotteen tuntemusta.

” ” (Skor Thnot Kampong Speu) -sokeria voidaan pakata kolmella alueella (Oudongin ja Samrong Tongin alueet Kampong Speun maakunnassa; Ang Snuolin alue Kandalin maakunnassa) tai seuraavilla naapurialueilla:

— Kampong Chhnang: Kampong Tralach, Sameakki Mean Chey, Rolea Bier ja Krong Kampong Chhang

— Kampong Speu: Oral, Thpong, Phnom Sruoch, Basedth, Kong Pisey ja Krong Chbar Mon

— Kandal: Kandal Stoeung ja Ponhea Lueu

— Phnom Penhin kunta.

” ” (Skor Thnot Kampong Speu) -sokerin pakkaajat ovat perinteisesti toimineet Kampong Chhangin maakunnassa, Kandalin maakunnassa ja Phnom Penhin kunnassa. Pakkaajilla on palmusokerituotteiden pakkaamista koskevaa asiantuntemusta ja taitotietoa pitkältä ajalta. Tämän seikan vuoksi ja palmunektarin maantieteellisen keruu- ja jalostusalueen laajennuttua Kampong Speun palmusokerin markkinointiyhdistys (Kampong Speu Palm Sugar Promotion Association, KSPA) on päättänyt sisällyttää ” ” (Skor Thnot Kampong Speu) -sokerin pakkausalueeseen joitakin Kampong Chhnangin ja Kandalin maakunnan sekä Phnom Penhin alueita (ks. myös jäljempänä kohdassa 4 esitetty kartta).

3.6 Tuotteen, johon rekisteröity nimi viittaa, merkitsemistä koskevat erityiset säännöt

Tuotteen pakkauksissa ja astioissa on oltava tuotteen nimi. Maantieteellinen merkintä on esitettävä etupuolella vähintään saman kokoisena kuin pakkauksen muu teksti.

Ilmaisu ”suojattu maantieteellinen merkintä” tai ”SMM” on esitettävä lähellä nimeä ” ” (Skor Thnot Kampong Speu); lisäksi voidaan merkitä käännös.

Pakkauksessa on oltava yksilöllinen eränumero tuotteen aitouden ja jäljitettävyyden varmistamiseksi. Kaikki toimijat ovat Kampong Speun palmusokerin markkinointiyhdistyksen jäseniä. He saavat käyttöönsä maksutta jäsennumeron, jota on käytettävä osana eränumeroa.

Pakkausmerkinnöissä on myös oltava selvästi näkyvissä seuraavat tiedot:

— EU:n SMM-nimityksen logo

— ” ” (Skor Thnot Kampong Speu)-sokerin yhteinen logo

— Kambodžan suojattujen maantieteellisten merkintöjen kansallinen logo (jäljempänä)

Pakkausmerkinnöissä voi olla myös muiden sellaisten maiden tai alueiden suojatun maantieteellisen merkinnän (tai vastaavan) logo, joissa ” ” (Skor Thnot Kampong Speu) -sokeri on vastaavalla tavalla suojattu.

4. Maantieteellisen alueen tarkka rajaus

Palmunektarin keruun ja jalostuksen maantieteellinen alue koostuu kolmesta Kambodžan eteläisestä keskialueesta:

— Oudongin ja Samrong Torngin alueet Kampong Speun maakunnassa.

— Ang Snuolin alue Kandalin maakunnassa.

” ” (Skor Thnot Kampong Speu) -sokeria voidaan pakata kolmella tuotantoalueella (Oudongin ja Samrong Tongin alueet Kampong Speun maakunnassa; Ang Snuolin alue Kandalin maakunnassa) sekä seuraavilla naapurialueilla:

— Kampong Chhnang: Kampong Tralach, Sameakki Mean Chey, Rolea Bier ja Krong Kampong Chhang

— Kampong Speu: Oral, Thpong, Phnom Sruoch, Basedth, Kong Pisey ja Krong Chbar Mon

— Kandal: Kandal Stoeung ja Ponhea Lueu

— Phnom Penhin kunta.

5. Yhteys maantieteelliseen alueeseen

Tuotteen maineen ja laadun sekä sen maantieteellisen alueen välillä on syy-seuraussuhde.

Historia ja maine

Palmyrapalmu (Borassus flabellifer, khmerin kielellä Doeum Thnot) kasvaa monin paikoin Kambodžassa. Viljelijät istuttavat palmyrapalmuja talojen ja kylien ympärille, tienvarsille ja riisipeltojen patojen kumpareiden ympärille. Kambodžan maataloutta käsittelevässä kirjallisuudessa mainitaan palmusokerin viljelyn laajentumisen alkaneen vuonna 1901 kuninkaallisella käskyllä, jolla jokainen viljelijä velvoitettiin istuttamaan palmyrapalmuja riisiviljelmilleen. Palmyrapalmu nimettiin Kambodžan tunnukseksi kuninkaallisella asetuksella vuonna 2005.

Tunnettu ranskalainen maantieteilijä Jean Delvert kirjoitti vuonna 1967, että Kampong Speun alue oli palmyrapalmujen pääviljelyalue, jolla kasvoi 375 000 istutettua palmua (Le Paysan cambodgien, Jean Delvert, 1961). Jean Delvertin mukaan Kampong Speun ja Kandalin maakuntien viljelijät tunnettiin jo 1950-luvulla palmusokerin viljelyä koskevasta asiantuntemuksestaan ja taitotiedostaan: ” ” (Skor Thnot Kampong Speu) -sokerin viljely ja kasvattaminen edellyttää pitkää kokemusta: phumeissa (kylissä) vain harva osaa viljellä thnotia ja useimmilla alueilla osaajia ei ole: viljelyn asiantuntijat tulevat ainoastaan pääasiallisilta tuotantoalueilta (Kandal, Kampong Speu, Kampong Chhnang), joilta sato korjataan. Kampong Speun alueella on tuotettu kidesokeria palmyrapalmusta 1970-luvulta alkaen.

Kampong Speun nimi on liitetty sokerintuotantoon ja palmusokeri tunnetaan alueen perinteisenä tuotteena. Erityisesti AsiaLIFE:n kaltaisissa opaskirjoissa viitataan Kampong Speun maineeseen palmusokerin tuottajana (Anita Surewiczin artikkeli, 1. maaliskuuta 2008).

Kambodžan ja ASEAN-alueen sanomalehdissä julkaistaan säännöllisesti ” ” (Skor Thnot Kampong Speu) -sokeria koskevia artikkeleita (esimerkiksi ”Palmusokerin vienti kasvoi 138 prosenttia” Phnom Pen Postissa, 8. joulukuuta 2014). ” ” (Skor Thnot Kampong Speu) -sokeria koskevia mainoskampanjoita julkaistaan Cambodia Daily -sanomalehden kaltaisissa julkaisuissa.

Maantieteelliseen alkuperään liittyvä laatu

” ” (Skor Thnot Kampong Speu) -sokerin tuotantoalue on alangolla, jolle sadekauden tulvat eivät yllä ” ” (Skor Thnot Kampong Speu) -sokerin tuotantoalueella sataa keskimäärin 1 200 mm vuodessa, sadepäiviä on keskimäärin 105 vuodessa, ja sitä pidetään Kambodžan kuningaskunnan vähäsateisimpana alueena.

” ” (Skor Thnot Kampong Speu) -sokerin tuotantoalueen palmyrapalmut sijaitsevat Oudongin ja Samrong Torngin alueilla Kampong Speun maakunnassa ja Ang Snuolin alueella Kandalin maakunnassa. Palmut kasvavat punakeltaisessa podsolimaassa, erityisessä hiekkamaassa, joka on vähintään 80 cm syvää ja jossa on hyvän vedenpoiston takaava sorakerros.

Tutkimuksissa ja analyyseissä on osoitettu, että näiden kolmen alueen palmunektarissa on suuri sokeripitoisuus. Kaikki palmusokerialan toimijat (tuottajat, jalostajat ja paikalliset kauppiaat) katsovat, että palmujen kasvatus syvässä hiekkamaassa on sokerin laatuun vaikuttava keskeinen tekijä. Eri alueilta ja maakunnista saatavan palmunektarin analyysit ovat osoittaneet, että rajatun tuotantoalueen kolmelta alueelta saatavan palmunektarin sokeripitoisuus on suurin. Tämä selittää ” ” (Skor Thnot Kampong Speu) -sokerin runsaan aromin.

Maantieteellisen alueen ja ” ” (Skor Thnot Kampong Speu) -sokerin erityislaadun välinen selkeä yhteys johtuu useiden tekijöiden yhdistelmästä:

Luontoon liittyvät tekijät:

— Alueen köyhä hiekkamaa antaa aromaattisempaa ja sokeripitoisempaa nektaria (2–3 Brixin astetta enemmän kuin muilla alueilla) kuin muiden maakuntien rikkaamman maaperän palmut.

— Tuotantoalueen sademäärä on Kambodžan pienin, mistä seuraa sokeripitoisempaa ja näin ollen aromaattisempaa nektaria.

Inhimilliset tekijät / erityinen taitotieto:

— Tuottajien käytännöissä heidän asiantuntemustaan hyödynnetään nektarin keruussa ja palmusokerin tuotannossa.

Palmusokerin keruun toteuttavat ammattitaitoiset ja ketterät sokerintuottajat, jotka kiipeävät palmun latvaan keräämään nektarin palmupuun kukista. Palmunektari kerätään yksinomaan bambuastiaan (bampong), sillä muoviastioiden käyttö on kielletty. Bampongiin laitetaan pieni pala poppelia tai kokipuuta palmunektarin käymisen vauhdittamiseksi. Palmunektarin jalostus edellyttää antokin ja khnon kaltaisten tyypillisten välineiden käyttöä.

Nektarin aromaattinen laatu riippuu sekä kukintojen tasolle asetettujen bampongien määrästä että nektarin valumisesta. Tuottaja voi laittaa yhteen astiaan enintään yhden emikukan tai neljä hedekukkaa.

Astiat on kerättävä palmusta 15 tunnin kuluessa niiden asettamisesta, ja kerätyn nektarin jalostus on aloitettava kahden tunnin kuluessa nektarin keräämisestä.

Tuottajilla on erityistä tietämystä nektarin keittämisestä korkealaatuisen sokerin uuttamiseksi riippuen halutusta lopputuotteesta.

Eritelmän julkaisutiedot

(tämän asetuksen 6 artiklan 1 kohdan toinen alakohta)

http://cambodiaip.gov.kh/TemplateTwo.aspx?parentId=78&menuid=230389&childMasterMenuId=230389

(1) EUVL L 343, 14.12.2012, s. 1.